સ્પોર્ટ્સ ડેસ્ક: એશિયન ગેમ્સ 2018માં ગોલ્ડ મેડલ જીતીને પરત ફરેલા ગુજરાતી એથલીટોનું ગુજરાત સરકાર દ્વારા સન્માન કરવામાં આવ્યું હતું. ગાંધીનગરમાં યોજાયેલા સન્માન સમારંભમાં સરિતા ગાયકવાડના માતા-પિતા પણ હાજર રહ્યાં હતા. સરિતા ગાયકવાડના સન્માન સમારંભ પ્રસંગે દીકરી સેલિબ્રિટી બની ગઇ હોવા છતા તેના માતા પિતા પોતાના સંસ્કાર અને સંસ્કૃતિ ભુલ્યા નહતા. દિકરીના સન્માન સમારંભમાં સ્ટેજ પર તેઓ પોતાના પગરખા કાઢીને ગયા હતા અને સમારંભમાં તેઓ તરફથી સન્માન આપ્યુ હતું.આ તસવીરે તમામનું દિલ જીતી લીધુ હતું. ગુજરાત સરકારે સરિતાને એક કરોડ રૂપિયાનો ચેક આપ્યો હતો.